
ΠΡΟΕΔ ΡΙΚΑ ΔΙΑΤ ΑΓΜΑΤΑ 

(ΐ) 

Έγκριση σύστασης του κοινωφελούς ιδρύματος με την επωνυμία «ΒΥ¬ 
ΖΑΝΤΙΝΟ ΠΟΛΙΤΙΣΤΙΚΟ ΙΔΡΥΜΑ ΕΥΑΓΓΕΛΟΥ Θ. ΝΕΖΕ- 

ΡΙΤΗ» και κύρωση του οργανισμού αυτού. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις αριθ. 30281/22.9.87 και 40820/30.11.90 πράξεις της 
συμβολαιογράφου Αθηνών Άννας Παν. Τσαφάρα με την οποία ο Ευάγ¬ 
γελος Θεμ. Νεζερίτης σύστησε κοινωφελές ίδρυμα με την επωνυμία 
«ΒΥΖΑΝΤΙΝΟ ΠΟΛΙΤΙΣΤΙΚΟ ΙΔΡΥΜΑ ΕΥΑΓΓΕΛΟΥ Θ. ΝΕΖΕ- 
ΡΙΤΗ» και με έδρα τον Πειραιά. ' 

2. Τις διατάξεις των άρθρων: α) 95 και 98 του ΑΝ 2039/39, β) 
101 και 119 του Εισαγωγικού Νόμου του Αστικού Κώδικα και γ) 108 
και 110 του Αστικού Κώδικα. 

3. Την από 4.12.1990 γνωμοδότηση του Συμβουλίου Εθνικών 
Κληρ/των. 

4. Την αριθ. Υ.1021/20.4.90 απόφαση του Πρωθυπουργού με την 
οποία ανατέθηκαν αρμοδιότητες στην Αναπληρωτή Υπουργό Πολιτι¬ 
σμού (ΦΕΚ Β.286). 

Με πρόταση του Υπουργού Οικονομικών και της Αναπληρωτού 
Υπουργού Πολιτισμού αποφασίζουμε: 

Άρθρο μόνο 

1. Εγκρίνουμε τη σύσταση του κοινωφελούς ιδρύματος με την επω¬ 
νυμία «ΒΥΖΑΝΤΙΝΟ ΠΟΛΙΤΙΣΤΙΚΟ ΙΔΡΥΜΑ ΕΥΑΓΓΕΛΟΥ Θ. ΝΕ- 
ΖΕΡΙΤΗ», η οποία έγινε από τον Ευάγγελο Θεμ. Νεζερίτη με τις αριθ. 
30281 /22.9.87 και 40820/30.11.90 πράξεις της συμβολαιογράφου 
Αθηνών Άννας Παν. Τσαφάρα. 

Το ίδρυμα τούτο αποτελεί νομικό πρόσωπο ιδιωτικού δικαίου, υπά¬ 
γεται στην εποπτεία και τον έλεγχο των Υπουργών Οικονομικών και 
Πολιτισμού και διέπεται από τις διατάξεις τής παραπάνω συστατικής 
του πράξης, του παρακάτω οργανισμού, του ΑΝ 2039/39 και των δια¬ 
ταγμάτων που εκδόθηκαν ή θα εκδοθούν σε εκτέλεση του νόμου τούτου. 

2. Κυρώνουμε τον οργανισμό διοίκησης και διαχείρισης του ιδρύμα¬ 
τος τούτου, που αποτελείται από δώδεκα (12) άρθρα και καταχωρίζεται 
παρακάτω: 

ΟΡΓΑΝΙΣΜΟΣ ' 

Διοίκησης και διαχείρισης του κοινωφελούς ιδρύματος με την επωνυμία 
«ΒΥΖΑΝΤΙΝΟ ΠΟΛΙΤΙΣΤΙΚΟ ΙΔΡΥΜΑ ΕΥΑΓΓΕΛΟΥ Θ. ΝΕΖΕ- 
ΡΙΤΗ» 

Άρθρο 1 

Μορφή' - Επωνυμία - Έδρα - Σφραγίδα 

1. Το κοινωφελές ίδρυμα με την επωνυμία «ΒΥΖΑΝΤΙΝΟ ΠΟΛΙΤΙ¬ 
ΣΤΙΚΟ ΙΔΡΥΜΑ ΕΥΑΓΓΓΕΛΟΥ Θ. ΝΕΖΕΡΙΤΗ», που συστήθηκε 

από τον Ευάγγελο Θεμ. Νεζερίτη με τις αριθ. 30281/22.9.87 και | 
40820/30.11.90 πράξεις της συμβολαιογράφου Αθηνών Άννας Παν. 
Τσαφάρα αποτελεί νομικό πρόσωπο ιδιωτικού δικαίου και διέπεται από 
τις διατάξεις της παραπάνω συστατικής πράξης, του παρόντος οργανι¬ 
σμού, του ΑΝ 2039/39, όπως κάθε φορά ισχύει ο νόμος αυτός και των 
διαταγμάτων που εκδόθηκαν ή θα εκδοθούν σε εκτέλεση του νόμου τού¬ 
του. 

2. Έδρα του ιδρύματος είναι ο Πειραιάς. Δύναται όμως το ίδρυμα να 
ιδρύσει παραρτήματα στην Ελλάδα ή στο εξωτερικό. 

3. Η σφραγίδα του ιδρύματος είναι στρογγυλή και αναγράφει περιμε¬ 
τρικά, μέσα σε πλαίσιο, την επωνυμία του ιδρύματος και στο μέσον αυ¬ 
τής την έδρα, το έτος έγκρισης της σύστασής του, ως και Βυζαντινό έμ¬ 
βλημα. 

Άρθρο 2 

Σκοπός 

1. Σκοπός του ιδρύματος είναι η προβολή και η δια παντός μέσου πα¬ 
ρουσίαση του Βυζαντινού Πολιτισμού και της πρωταρχικής συμβολής 
δι’ αυτού της ορθοδόξου Ανατολικής Εκκλησίας και του Ελληνικού 
πνεύματος δια την συγκρότηση του Ελληνικού Κράτους εις την συνεχι¬ 
ζόμενη επί μια χιλιετηρίδα ιστορική πορεία του. 

2. Μέσα για την επίτευξη του σκοπού του Ιδρύματος είναι η οργά¬ 
νωση συνεδρίων και διαλέξεων, η έκδοση μελετών βυζαντινού περιεχο¬ 
μένου, η χορήγηση βραβείων σε μελετητές και ερευνητές πρωτοτύπων 
εργασιών περί το Βυζάντιο, η συνεργασία με ημεδαπά ή αλλοδαπά ιδρύ¬ 
ματα ή οργανισμούς, η επίσκεψη σε Βυζαντινές Ιερές Μονές και Εκκλη¬ 
σίες και γενικά κάθε πρόσφορος τρόπος υπό την προϋπόθεση ότι ενέρ¬ 
γειες του Ιδρύματος που άπτονται του αρχαιολογικού Νόμου 5351/32 
«Περί Αρχαιοτήτων» θα τεθούν υπό την έγκριση και τον έλεγχο της αρ¬ 
μοδίας Υπηρεσίας Βυζαντινών Αρχαιοτήτων. 

Άρθρο 3 

Περιουσία - Πόροι 

1. Περιουσία του ιδρύματος αποτελούν: 

α. Ποσό ενός εκατομμυρίου (1.000.000) δραχμών κατατεθειμένο 
στην Εθνική Τράπεζα ή σε άλλη Τράπεζα στην Ελλάδα, που ορίζεται 
από τον Α.Ν. 2039/39. 

β. Η παραχώρηση της χρήσεως του επί της οδού Λ. Βασιλέως Γεωρ¬ 
γίου Β' 4 στην Καστέλλα Πειραιώς γραφείου του για την στέγαση των 
δραστηριοτήτων του Ιδρύματος. 

2. Πόροι του ιδρύματος είναι: 

α. Τα εισοδήματα από την εκμετάλλευση των περιουσιακών του στοι¬ 
χείων. 

β. Οι τόκοι από τις καταθέσεις του σε Τράπεζες ή άλλους Πιστωτι¬ 
κούς Οργανισμούς. 

γ. Οι χρηματικές παροχές ή επιχορηγήσεις, καθώς και οι κληρονο¬ 
μιές, κληροδοσίες και δωρεές, οποιοσδήποτε φυσικού ή νομικού προσώ¬ 
που, προς αυτό. 

Άρθρο 4 

Διοίκηση 

1. Το ίδρυμα διοικείται από πενταμελές Διοικητικό Συμβούλιο που 
αποτελείται από τους: 

1. Ευάγγελο Θεμ. Νεζερίτη. 

2. Ελένη Θεμ. Νεζερίτη. 

3. Μιχαήλ Γεωρ. Μερσίνη. 

4. Θεόδωρο Νικ. Κοζύρη. 

5. Ανδρέα Παν. Καρέλλα. ,... 

2. Τα μέλη του Διοικητικού Συμβουλίου ορίζουν με πράξη τους, 
έπειτα από ψηφοφορία, τον Πρόεδρο, τον Αντιπρόεδρο, το Γραμματέα 
και τον Ταμία. 

3. Σε περίπτωση αποποίησης, παραίτησης, έκπτωσης, ανικανότη¬ 
τας, θανάτου ή αντικατάστασης, για οποιοδήποτε νόμιμο λόγο, κάποιου 
από τα μέλη του Διοικητικού Συμβουλίου, η κενή θέση συμπληρώνεται 
με απόφαση των υπολοίπων μελών, σύμφωνα με τις διατάξεις της συ¬ 
στατικής πράξης και του άρθρου 99 του ΑΝ 2039/39. 

4. Το Διοικητικό Συμβούλιο συνεδριάζει τακτικά κάθε τρίμηνο και 
έκτακτα οπότε το ζητήσει ο Πρόεδρος ή δύο από τα μέλη του, με γραπτή 
αίτησή τους προς τον Πρόεδρο, πάντοτε όμως έπειτα από πρόσκληση 
του Προέδρου. 


5. Το Διοικητικό Συμβούλιο βρίσκεται σε απαρτία όταν τα παρόντα 
μέλη είναι περισσότερα από τα απόντά. Μεταξύ των παρόντων πρέπει 
υποχρεωτικά να είναι και ο Πρόεδρος ή ο νόμιμος αναπληρωτής του. 

6. Οι αποφάσεις του Διοικητικού Συμβουλίου λαμβάνονται κατά 
πλειοψηφία των παρόντων μελών και σε περίπτωση ισοψηφίας υπερι¬ 
σχύει η γνώμη με την οποία συντάσσεται ο Πρόεδρος. 

7. Σε περίπτωση που κάποιο μέλος του Διοικητικού Συμβουλίου 
απουσιάζει αδικαιολόγητα από οκτώ συνεχείς συνεδριάσεις, θεωρείται 
ότι έχει παραιτηθεί και η κενή θέση αυτού συμπληρώνεται κατά τα ορι¬ 
ζόμενα στην παρ. 3 του παρόντος άρθρου. 

8. Σε κάθε συνεδρίαση του Διοικητικού Συμβουλίου τηρούνται πρα¬ 
κτικά, στα οποία καταχωρίζονται όλες οι αποφάσεις που λαμβάνονται 
από αυτό, καθώς και η γνώμη των μελών που τυχόν διαφωνούν. 

Τα πρακτικά υπογράφονται από όλα τα μέλη που μετέχουν στη συνε¬ 
δρίαση. 

. 9. Τα μέλη του Διοικητικού Συμβουλίου προσφέρουν τις υπηρεσίες 
τους χωρίς αμοιβή. Δικαιούνται όμως οδοιπορικών ή άλλων εξόδων 
που δαπάνησαν για την εκτέλεση υπηρεσίας του ιδρύματος, εφόσον έγι¬ 
ναν έπειτα από ειδική εντολή του Διοικητικού Συμβουλίου και αποδει- 
κνύεται ότι πραγματοποιήθηκαν νόμιμα. 

Άρθρο 5 

Αρμοδιότητες Διοικητικού Συμβουλίου 

1. Το Διοικητικό Συμβούλιο διοικεί και διαχειρίζεται την περιουσία 
του ιδρύματος και γενικά αποφασίζει για κάθε θέμα που αφορά στη διοί¬ 
κηση και στη λειτουργία του, τη διάθεση των πόρων αυτού, καθώς και 
για κάθε ενέργεια που σχετίζεται με την εκπλήρωση του σκοπού του, 
πάντοτε όμως σύμφωνα με τις διατάξεις της συστατικής πράξης, του 
παρόντος οργανισμού του ΑΝ 2039/39 και των διαταγμάτων που εκ¬ 
δόθηκαν ή θα εκδοθούν σε εκτέλεση του νόμου τούτου, καθώς και των 
λοιπών σχετικών νόμων και διαταγμάτων. 

2. Το Διοικητικό Συμβούλιο ειδικότερα: 

α. Καταρτίζει, ψηφίζει και υποβάλλει κάθε χρόνο για έγκριση στην 
αρμόδια από το νόμο Αρχή (Υπουργό Οικονομικών ή Νομάρχη τον 
προϋπολογισμό και απολογισμό του ιδρύματος, σύμφωνα με τις διατά¬ 
ξεις των άρθρων 101 και 102 του ΑΝ 2039/39 και του από 
20.12.1939 Β,Δ./τος (ΦΕΚ 552/Α/1939). 

Μαζί με τον απολογισμό, καταρτίζει, ψηφίζει και υποβάλλει και το 
γενικό ισολογισμό του ενεργητικού και του παθητικού του ιδρύματος. 

β. Αποφασίζει την πρόσληψη του αναγκαίου προσωπικού του ιδρύμα¬ 
τος, με την προϋπόθεση όμως ότι υπάρχει αντίστοιχη πίστωση στον 
εγκεκριμένο προϋπολογισμό του. Προσδιορίζει τα δικαιώματα, τις υπο¬ 
χρεώσεις και τα ειδικότερα καθήκοντα του παραπάνω προσωπικού, κα¬ 
θώς και την αμοιβή του, σύμφωνα με τους όρους των συλλογικών συμ¬ 
βάσεων εργασίας και τις διατάξεις γενικότερα της εργατικής νομοθε¬ 
σίας. 

γ. Αποφασίζει για κάθε θέμα που έχει σχέση με την εύρυθμη λειτουρ¬ 
γία των υπηρεσιών του ιδρύματος. 

δ. Αποφασίζει για την αποδοχή ή αποποίηση κληρονομιών, κληροδο¬ 
σιών και δωρεών, καθώς και για την ανακήρυξη ευεργετών και δωρη¬ 
τών του ιδρύματος «ΒΥΖΑΝΤΙΝΟ ΠΟΛΙΤΙΣΤΙΚΟ ΙΔΡΥΜΑ ΕΥΑΓ¬ 
ΓΕΛΟΥ Θ. ΝΕΖΕΡΙΤΗ». 

Άρθρο 6 

Αρμοδιότητες Προέδρου 

1. Ο Πρόεδρος του Διοικητικού Συμβουλίου του ιδρύματος: 

α. Εκπροσωπεί τούτο στα Δικαστήρια, στις Αρχές, καθώς και στις 
σχέσεις του με κάθε τρίτο, αυτοπροσώπως ή με πρόσωπο που ορίζεται 
απ’ αυτόν και εγκρίνεται με απόφαση του Διοικητικού Συμβουλίου. 

β. Συγκαλεί το Διοικητικό Συμβούλιο σε τακτικές και έκτακτες συνε¬ 
δριάσεις, κηρύσσει την έναρξη και λήξη αυτών και διευθύνει τις συζητή¬ 
σεις. 

Οι προσκλήσεις για συνεδρίαση στέλνονται στα μέλη του Διοικητικού 
Συμβουλίου δέκα (10) τουλάχιστον μέρες πριν από τη συνεδρίαση. 

γ. Καταρτίζει, βοηθούμενος από το Γραμματέα, την ημερήσια διά¬ 
ταξη των θεμάτων που θα συζητηθούν, την οποία και υπογράφει. Θέμα 
που δεν περιλαμβάνεται σ’ αυτήν δεν συζητείται, εκτός αν πρόκειται για 
επείγουσα υπόθεση και συμφωνήσει γι’ αυτό η πλειοψηφία των παρό¬ 
ντων μελών του Διοικητικού Συμβουλίου. 

δ. Εισηγείται στο Διοικητικό Συμβούλιο τα θέματα της συζήτησης. 

Μπορεί όμως, όποτε κρίνει σκόπιμο, να αναθέτει την εισήγηση διαφό¬ 
ρων θεμάτων σε άλλο μέλος του Διοικητικού Συμβουλίου. 

ε. Αλληλογραφεί με τις Αρχές και υπογράφει όλα τα έγγραφα του 
ιδρύματος προς τρίτους. 

στ) Εκδίδει τα εντάλματα πληρωμής για κάθε δαπάνη που προβλέπε- 
ται στον εγκεκριμένο προϋπολογισμό. 

ζ. Ασκεί εποπτεία και έλεγχο στο προσωπικό του ιδρύματος, εκτελεί 
τις αποφάσεις του Διοικητικού Συμβουλίου και ενεργεί σύμφωνα με τις 
ειδικές εξουσιοδοτήσεις και εντολές αυτού. 

2. Τον Πρόεδρο, όταν απουσιάζει ή κωλύεται, αναπληρώνει ο Αντι¬ 
πρόεδρος και σε περίπτωση απουσίας ή κωλύματος τούτου, άλλο μέλος 
του Διοικητικού Συμβουλίου που ορίζεται με απόφαση αυτού. 

Άρθρο 7 

Αρμοδιότητες Γραμματέα 

1. Ο Γραμματέας του ιδρύματος: 

α. Συνυπογράφει με τον Πρόεδρο κάθε έγγραφο του Ιδρύματος προς 
τρίτους. 

β. Φροντίζει για τη σύνταξη των πρακτικών του Διοικητικού Συμ¬ 
βουλίου. 

γ. Διεκπεραιώνει την αλληλογραφία. 

δ. Φυλάττει τα έγγραφα, τα βιβλία (εκτός από τα διαχειριστικά) και 
τη σφραγίδα του ιδρύματος και ευθύνεται για την καταστροφή ή την 
απώλεια τούτων. 

2. Ο Γραμματέας μπορεί, εφόσον κρίνεται αιτιολογημένα απαραί¬ 
τητο από το Διοικητικό Συμβούλιο (λόγω ειδικών συνθηκών), να βοη- 
θείται από υπάλληλο του ιδρύματος, την ευθύνη όμως για τις ενέργειες 
τούτου φέρει πάντοτε ο ίδιος. 

3. Το Γραμματέα, όταν απουσιάζει ή κωλύεται, αναπληρώνει άλλο 
μέλος του Διοικητικού Συμβουλίου που ορίζεται με απόφαση αυτού. 

Άρθρο 8 

Αρμοδιότητες Ταμία 

1. Ο Ταμίας του ιδρύματος: 

α. Εισπράττει όλα τα έσοδα τούτου, εκδίδοντας και υπογράφοντας 
σχετικές αριθμημένες διπλότυπες αποδείξεις. 

β. Καταθέτει τα έσοδα του ιδρύματος, σε ένα από τα πιστωτικά ιδρύ¬ 
ματα που ορίζονται στο άρθρο 73 του ΑΝ 2039/39, έχοντας την ευχέ¬ 
ρεια να παρακρατεί από αυτά ένα μικρό ποσό, που είναι αναγκαίο για 
την πληρωμή έκτακτων και επειγουσών δαπανών του ιδρύματος, το 
ύψος του οποίου καθορίζεται με απόφαση του Διοικητικού Συμβουλίου 
στην αρχή κάθε έτους. 

γ. Εκτελεί κάθε πληρωμή, ύστερα από έγγραφη εντολή του Προέ¬ 
δρου ή του νόμιμου αναπληρωτή του. 

δ. Τηρεί και φυλάττει τα διαχειριστικά βιβλία και στοιχεία του ιδρύ¬ 
ματος. ο, 

ε. Φροντίζει για την έγκαιρη κατάρτιση και υποβολή στο Διοικητικό 
Συμβούλιο των σχεδίων προϋπολογισμού, απολογισμού και ισολογι¬ 
σμού του ιδρύματος. 

2. Τον Ταμία, όταν απουσιάζει ή κωλύεται, αναπληρώνει άλλο μέλος 
του Διοικητικού Συμβουλίου που ορίζεται με απόφαση αυτού. 

Άρθρο 9 

Οικονομική διαχείριση 

1. Η οικονομική διαχείριση του ιδρύματος περιλαμβάνει ετήσια πε¬ 
ρίοδο, η οποία αρχίζει την 1η Ιανουάριου και λήγει την 31η Δεκεμβρίου 
του ίδιου έτους. 

Κατ’ εξαίρεση, η πρώτη διαχειριστική περίοδος αρχίζει από την 
ημέρα δημοσίευσης στην Εφημερίδα της. Κυβέρνησης του σχετικού 
Π.Δ/τος έγκρισης της σύστασης του ιδρύματος, η οποία μπορεί να πα- 
ραταθεί μέχρι την 31η Δεκεμβρίου του επόμενου ημερολογιακού έτους, 
με απόφαση του Διοικητικού Συμβουλίου που λαμβάνεται στην πρώτη 
συνεδρίασή του. 

-2. Η οικονομική διαχείριση γίνεται με βάση προϋπολογισμό και απο¬ 
λογισμό εσόδων και εξόδων, που καταρτίζονται σύμφωνα με τις διατά¬ 


ξεις των άρθρων 101 και 302 του ΑΝ 2039/39 και του από 
20.12.1939 σχετικού Δ/τος (ΦΕΚ 552/Α/22.12.1939). 

Άρθρο 10 
Βιβλία και στοιχεία 

1. Το ίδρυμα τηρεί υποχρεωτικά τα ακόλουθα βιβλία και στοιχεία: 

α. Βιβλίο πρωτοκόλλου αλληλογραφίας. 

β. Βιβλίο πρακτικών συνεδριάσεων του Διοικητικού Συμβουλίου. 

γ. Βιβλίο λογιστικής παρακολούθησης, στο οποίο καταχωρίζονται με 
χρονολογική σειρά και με λογιστική τάξη, όλα τα έσοδα και έξοδα του 
ιδρύματος που πραγματοποιούνται στη διάρκεια της χρήσης. 

δ. Στελέχη, αριθμημένων διπλοτύπων αποδείξεων είσπραξης και 
ενταλμάτων πληρωμής θεωρημένα από τον Πρόεδρο. 

ε. Βιβλίο - μητρώο χορήγησης βραβείων. 

2. Εκτός από τα παραπάνω βιβλία και στοιχεία, το Διοικητικό Συμ¬ 
βούλιο αποφασίζει την τήρηση και άλλων βιβλίων και στοιχείων, τα 
οποία κρίνει ότι είναι απαραίτητα για την παρακολούθηση της διαχείρι¬ 
σης της περιουσίας του ιδρύματος και της εκτέλεσης των σκοπών του. 

Άρθρο 11 

% 

Τροποποίηση Οργανισμού 

Ο Οργανισμός του ιδρύματος μπορεί να τροποποιηθεί ή να συμπλη¬ 
ρωθεί με Προεδρικό Διάταγμα, σύμφωνα με τις διατάξεις των άρθρων 
98 του ΑΝ 2039/39 και 110 και 119 του Αστικού Κώδικα, ύστερα 
από πρόταση του Διοικητικού Συμβουλίου αυτού. 

Άρθρο 12 

Διάλυση του ιδρύματος - Τύχη περιουσίας αυτού 

1. Το ίδρυμα διαλύεται όταν και όπως ο νόμος ορίζει. 

2. Σε περίπτωση διάλυσης του ιδρύματος για οποιοδήποτε λόγο, η 
περιουσία του περιέρχεται στο Βυζαντινό Μουσείο των Αθηνών για την 
αγορά αξιόλογων Βυζαντινών έργων που έχουν κλαπεί και πωλούνται 
στο εξωτερικό. 

Στους Υπουργό Οικονομικών και την Αναπληρωτή Υπουργό Πολιτι¬ 
σμού αναθέτουμε τη δημοσίευση και εκτέλεση του παρόντος διατάγμα¬ 
τος. 

Αθήνα, 18 Ιανουάριου 1991 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΚΑΡΑΜΑΝΛΗΣ 

ΟΙ ΥΠΟΥΡΓΟΙ 

ΑΝΑΠΛΗΡΩΤΗΣ 

ΟΙΚΟΝΟΜΙΚΩΝ ΠΟΛΙΤΙΣΜΟΥ 

ΙΩΑΝΝΗΣ ΠΑΛΑΙΟΚΡΑΣΣΑΣ ΑΝΝΑ ΨΑΡΟΥΔΑ-ΜΠΕΝΑΚΗ 
-♦- 

ΥΠΟΥΡΓΙΚΕΣ Α ΠΟΦΑΣΕΙΣ & ΕΓΚΡΙΣΕΙΣ 

Αριθ. 2000271/18/0022 (2) 

Παράταση ισχύς της Φ.083-58/11.3.88 απόφασης Υπουργών Προε¬ 
δρίας της Κυβέρνησης, Εξωτερικών και Οικονομικών. 

ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ, 

ΕΞΩΤΕΡΙΚΩΝ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Τη διάταξη του άρθρου 12 παρ. 1 του Ν. 1256/82. 

2. Την απόφαση αριθ. Φ.083-58/1.3.88/ΦΕΚ 177/Β/31.3.88, 
η οποία ισχύει, κατ’ εφαρμογή της παρ. 1 του άρθρου 25 του Ν. 1884/ 
90, απο 1.1.1988. 

3. Την αριθ. Υ. 1140/1051173/1390/0001/420 Β’ 10.7.90 
απόφαση των Πρωθυπουργού και Υπουργού Οικονομικών, αποφασί¬ 
ζουμε: 

Παρατείνουμε την ισχύ της κανονιστικής απόφασης αριθ. Φ.083- 
58/11.3.88 (ΦΕΚ 177/Β/31.3.88) για το χρονικό διάστημα 1.1.91 
- 31.12.91, με την οποία καθορίστηκε από 1.1.1988 το επίδομα υπη¬ 
ρεσίας αλλοδαπής του προσωπικού του Υπουργείου Εξωτερικών. 

Η απόφαση αυτή να δημοσιευθεί στην Εφημερίδα της Κυβερνήσεως. 
Αθήνα, 14 Ιανουάριου 1991 

ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ , ΕΞΩΤΕΡΙΚΩΝ 

ΜΙΛΤ. ΕΒΕΡΤ Α. ΣΑΜΑΡΑΣ 


ΥΦΥΠ. ΟΙΚΟΝΟΜΙΚΩΝ 

Π. ΔΕΛΗΜΗΤΣΟΣ 
-♦- 

Αριθ. 2080882/8554/90/0022 (3) 

Καθορισμός μηνιαίας αντιμισθίας στο Νομικό Σύμβουλο του 
. . ΕΘ.Ι.ΑΓ.Ε. 

ΟΙ ΥΠΟΥΡΓΟΙ 
ΟΙΚΟΝΟΜΙΚΩΝ, ΓΕΩΡΓΙΑΣ 
ΚΑΙ ΔΙΚΑΙΟΣΥΝΗΣ 


θέματα καθημερινά και κατά πλήρες ωράριο. 

5. Την αριθμ. ΤΙ 140/1051173/1390/0001/9.7.1990 (ΦΕΚ 
420/Β/10.7.1990) απόφαση των Πρωθυπουργού και Υπουργού Οι¬ 
κονομικών, αποφασίζουμε: 

Τροποποιούμε την 48267/7634/7.7.81 Κοινή απόφαση κάι καθο¬ 
ρίζουμε την πάγια μηνιαία αποζημίωση του εκάστοτε ιδιώτη Προέδρου 
του Διοικητικού Συμβουλίου του Ταμείου Συντάξεων Μηχανικών και 
Εργοληπτών Δημοσίων Έργων στο ποσό των δρχ. 250.000 (διακόσιες 
πενήντα χιλιάδες) το μήνα. 

Η δαπάνη θα βαρύνει τον προϋπολογισμό του Τ.Σ.Μ.Ε.Δ.Ε. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 15 Ιανουάριου 1991 

ΟΙ ΥΠΟΥΡΓΟΙ ) 

ΥΦΥΠ. ΟΙΚΟΝΟΜΙΚΩΝ ΥΓΕΙΑΣ, ΠΡΟΝ. ΚΑΙ ΚΟΙΝ. ΑΣΦ/ΣΕΩΝ 

Π. ΔΕΛΗΜΗΤΣΟΣ ΜΑΡΙΕΤΤΑ ΓΙΑΝΝΑΚΟΥ 


1. Έχοντας υπόψη: 

α) Τις διατάξεις του Ν. 1558/1985 «Κυβέρνηση και Κυβερνητικά 
Όργανα» (ΦΕΚ 137/Α/85). 

β) Τις διατάξεις της παραγρ. 7 του άρθρου 20 του Ν. 1845/1989 
«Ανάπτυξη και αξιοποίηση της αγροτικής έρευνας και τεχνολογίας - 
Δασοπροστασία και άλλες διατάξεις» (ΦΕΚ 102/Α/89). 

γ) Τις διατάξεις του άρθρου 2 του Ν. 1093/80 «Περί τροποποιή- 
σεως διατάξεων του Κώδικος περί Δικηγόρων (Ν.Δ. 3026/54) και άλ¬ 
λων τινών διατάξεων», όπως τροποποιήθηκαν με αυτές του άρθρου 12 
του Ν. 1816/88 «Τροποποίηση διατάξεων του Κώδικα Πολιτικής Δι¬ 
κονομίας για τη διαιτησία και άλλες διατάξεις». 

δ) Την αριθ. 41961/23.11.1990 απόφαση του Υπουργού Γεωρ¬ 
γίας, με την οποία προσλήφθηκε νομικός σύμβουλος στο Εθνικό Ίδρυμα 
Αγροτικής Έρευνας (ΕΘ.Ι.ΑΓ.Ε.) δικηγόρος παρ’ Αρείω Πάγω και 
Συμβουλίω της Επικράτειας, σύμφωνα με τις διατάξεις της παραγρά¬ 
φου 7 του άρθρου 20 του Ν. 1845/89. 

ε) Την αριθμ. Υ1140/1051173/1390/0001 Κοινή απόφαση του 
Πρωθυπουργού και του Υπουργού Οικονομικών (Ανάθεση αρμοδιοτή¬ 
των ρτον Υφυπουργό Οικονομικών), αποφασίζουμε: 

2. Στο Νομικό Σύμβουλο του Εθνικού Ιδρύματος Αγροτικής Έρευ¬ 
νας (ΕΘ.Ι.ΑΓ.Ε.) δικηγόρο παρ. Αρείω Πάγω και Συμβουλίω της Επι¬ 
κράτειας θα καταβάλλεται κατά μήνα, πάγια περιοδική αμοιβή, καθώς 
και τα επιδόματα και προσαυξήσεις, όπως αυτά, καθορίζονται με το άρ¬ 
θρο 12 του Ν. 1816/88. 

Η απόφαση αυτή να δημοσιευθεί στην Εφημερίδα της Κυβερνήσεως. 


♦ 


Αριθ. 2003203/205/0022 (5) 

Καθορισμός μηνιαίου μισθού και εξόδων παράστασης Διοικητή ΤΕΒΕ. 


ΟΙ ΥΠΟΥΡΓΟΙ 
ΟΙΚΟΝΟΜΙΚΩΝ ΚΑΙ 

ΥΓΕΙΑΣ, ΠΡΟΝΟΙΑΣ ΚΑΙ ΚΟΙΝ. ΑΣΦΑΛΙΣΕΩΝ 


Έχοντας υπόψη: 

1. Τις διατάξεις: 

α) Του άρθρου 2 παρ. 10 του Ν.Δ. 88/1973 «περί διοικήσεως και 
Οργανώσεως των Υπηρεσιών ΤΕΒΕ κ.λπ.». 

β) Του άρθρου 40 του Ν. 849/78. 

2. Την αριθμ. 1140/1051173/90 απόφαση των Πρωθυπουργού 
και Υπ. Οικονομικών, αποφασίζουμε: 

Καθορίζουμε από 1.1.1991 το μηνιαίο μισθό του Διοικητή του 
ΤΕΒΕ σε εκατόν ογδόντα χιλιάδες δραχμές (180.000), τα έξοδα παρά¬ 
στασης αυτού σε δέκα χιλιάδες δραχμές (10.000). 

Στο Διοικητή του ΤΕΒΕ χορηγούνται και τα επιδόματα εορτών κα¬ 
θώς και το επίδομα αδείας. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 15 Ιανουάριου 1991 


ΟΙ ΥΠΟΥΡΓΟΙ 

ΥΦΥΠ. ΟΙΚΟΝΟΜΙΚΩΝ ΥΓΕΙΑΣ, ΠΡΟΝ. ΚΑΙ ΚΟΙΝ. ΑΣΦ/ΣΕΩΝ 

Π. ΔΕΛΗΜΗΤΣΟΣ ΜΑΡΙΕΤΤΑ ΓΙΑΝΝΑΚΟΥ 


Αθήνα, 14 Ιανουάριου 1991 

οι ΥΠΟΥΡΓΟΙ 

ΥΦΥΠ. ΟΙΚΟΝΟΜΙΚΩΝ ΓΕΩΡΓΙΑΣ 

ΠΑΝ. ΔΕΛΗΜΗΤΣΟΣ , ΜΙΧ. ΠΑΠΑΚΩΝΣΤΑΝΤΙΝΟΥ 


♦ 


Αρι θ. 2072944/7723/0022 (6) 

Μηνιαία αμοιβή Αντιπροέδρου του Διοικητικού Συμβουλίου του Νομαρ¬ 
χιακού Γενικού Νοσοκομείου «Η ΕΛΠΙΣ». 


ΔΙΚΑΙΟΣΥΝΗΣ 

Αθ.ΚΑΝΕΛΛΟΠΟΥΛΟΣ 
' -♦- 

Αριθ. οικ. 2003204/204/0022 (4) 

Τροποποίηση της 48267/7634/7.7.81 Κοινής Υπουργικής Απόφα¬ 
σης «Περί καθορισμού παγίας μηνιαίας αποζημιώσεως του Προέ¬ 
δρου του Διοικητικού Συμβουλίου του Ταμείου Συντάξεων Μηχανι¬ 
κών και Εργοληπτών Δημοσίων Έργων». 

ΟΙ ΥΠΟΥΡΓΟΙ 
ΟΙΚΟΝΟΜΙΚΩΝ ΚΑΙ 

ΥΓΕΙΑΣ, ΠΡΟΝΟΙΑΣ ΚΑΙ ΚΟΙΝ. ΑΣΦΑΛΙΣΕΩΝ 

Έχοντας υπόψηΓ 

1. Τις διατάξεις του Ν. 915/1979. 

2. Την Κοινή Απόφαση 48267/7634/7.7.81. __ . 

3. Την 623/3951/19.7.90 απόφαση του · Δ.Σ. του 

Τ.Σ.Μ.Ε.Δ.Ε. ' 

4. Το γεγονός ότι το Τ.Σ.Μ.Ε.Δ.Ε. εκτός του ότι είναι μεγάλος 
ασφαλιστικός φορέας που παρέχει πλήρεις παροχές (κύρια σύνταξη, 
ασθένεια, πρόσθετες παροχές), σε 100.000 περίπου ασφαλισμένους, εί¬ 
ναι και ένας εγγυοδοτικός οργανισμός, με ουσιώδη συμμετοχή στη δια¬ 
δικασία παραγωγής των Δημοσίων Έργων, το οποίο έχει σαν αποτέλε¬ 
σμα να απασχολείται ο Πρόεδρος με όλα αυτά τα ιδιαίτερης σημασίας 


ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ ΚΑΙ ΑΝΑΠΛΗΡΩΤΗΣ 

ΥΓΕΙΑΣ, ΠΡΟΝΟΙΑΣ ΚΑΙ ΚΟΙΝ. ΑΣΦΑΛΙΣΕΩΝ 

Έχοντας υπόψη: 

1. α) Τις διατάξεις του άρθρου 40 Ν.Δ. 849/78 (Α’ 232) και 

β) Τις διατάξεις των παραγρ. 4 και 8 του άρθρου 9 του Ν. 1397/83 
«Εθνικό Σύστημα Υγείας» (Α’ 143). 

γ) Τις διατάξεις του άρθρου 13 του Ν. 1821/88: 

2. Την με αριθ. Υ/1059/3.5.1990 απόφαση Πρωθυπουργού «Κα¬ 
θορισμός αρμοδιοτήτων του Αναπληρωτή Υπουργού Υγείας, Πρόνοιας 
και Κοιν. Ασφαλίσεων Γεωργίου Σούρλα» (Β’ 295). 

3. Την με αριθ. Υ/1140/1051173/1390/000Γ/90 κοινή από¬ 
φαση του Πρωθυπουργού και του Υπουργού Οικονομικών «Ανάθεση αρ¬ 
μοδιοτήτων Υπουργού Οικονομικών στους Υφυπουργούς Οικονομικών» 
(Β’ 420), αποφασίζουμε: 

1. Καθορίζουμε τη μηνιαία αμοιβή του Αντιπροέδρου του Διοικητι¬ 
κού Συμβουλίου του Νομαρχιακού Γενικού Νοσοκομείου «Η ΕΛΠΙΣ» σε 
εκατόν είκοσι χιλιάδες (120.000) δραχμές κατα μήνα για την από μέ¬ 
ρους του προσφορά υπηρεσιών στο παραπάνω Νοσοκομείο με πλήρη 
απασχόληση, με βάση τις διατάξεις της παραγρ. 4 του άρθρου 9 του Ν. 
1397/83. Σε περίπτωση που ο ανωτέρω είναι υπάλληλος ή λειτουργός 
του δημοσίου ή φορέων του δημοσίου τομέα, κατά τα οριζόμενα στη διά- 

τάξη του άρθρου 13 Ν. 1821/88, ο ανωτέρω δεν δικαιούται αποδοχές 
από την κύρια θέση του. 

2. Οι παραπάνω αποδοχές υπόκεινται στις κρατήσεις του Φόρου Μι¬ 
σθωτών Υπηρεσιών (Φ.Μ.Υ.), σύμφωνα με τις διατάξεις της κείμενης 
νομοθεσίας. 

3. Σχετικά με τις ασφαλιστικές εισφορές εφαρμογή έχουν οι διατάξεις 
του ασφαλιστικού και συνταξιοδοτικού φορέα, στον οποίο υπάγεται ο 
Αντιπρόεδρος του Διοικητικού Συμβουλίου του Νομαρχιακού Γενικού 
Νοσοκομείου «Η ΕΛΠΙΣ», άλλως εφαρμόζονται οι διατάξεις του άρθρου 
24, του Ν. 1469/84 (Α' 111). 

4. Ορίζεται αναδρομική ισχύς ενός έτους της απόφασης αυτής πριν 
από τη δημοσίευσή της στην Εφημερίδα της Κυβερνήσεως. 

Η απόφαση αυτή να δημοσιευθεϊ στην Εφημερίδα της Κυβερνήσεως. 

. Αθήνα, 15 Ιανουάριου 1991 

ΟΙ ΥΠΟΥΡΓΟΙ 

ΑΝΑΠΛΗΡΩΤΗΣ 

. ΥΦΥΠ. ΟΙΚΟΝΟΜΙΚΩΝ ΥΓΕΙΑΣ. ΠΡΟΝ. ΚΑΙ ΚΟΙΝ. ΑΣΦ/ΣΕΩΝ 

- Π. ΔΕΛΗΜΗΤΣΟΣ ΓΕΩΡΓΙΟΣ ΣΟΥΡΛΑΣ 

—-♦-- 

Αριθ. 201125/48/0022 . (7) 

Καθορισμός αμοιβής Μελών και Γραμματέα της Έκτακτης Επιτροπής 

αξιολόγησης προσφορών Διαγωνισμού για την προμήθεια φίλτρων 

αιμοκάθαρσης (Δ/ξη 137/90). 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ ΚΑΙ ΕΜΠΟΡΙΟΥ 

Έχοντας υπόψη: 

α. Τις διατάξεις ■ 

1. Του άρθρου 13 του Ν. 1797/88 ΦΕΚ 164/Α/4.8.88 «Προμή¬ 
θειες του Δημοσίου Τομέα και ρυθμίσεως συναφών θεμάτων». 

2. Του Ν. 1558/85 (ΦΕΚ 137/Α/85) «Κυβέρνηση και Κυβερνη¬ 
τικά Όργανα». 

3. Του Ν. 1505/84 (ΦΕΚ 194/Α/84) «Αναδιάρθρωση μισθολο¬ 
γίου κ.λπ.», όπως συμπληρώθηκε από το Ν. 1810/88 (ΦΕΚ 223/Α/ 
88), καθώς και το Ν. 1256/82 (ΦΕΚ 65/Α/82). 

4. Του άρθρου 40 του Ν. 849/78 (ΦΕΚ 232/Α/78) «Περί παρο¬ 
χής κινήτρων για την ενίσχυση της Περιφερειακής και Οικονομικής 
ανάπτυξης της χώρας». 

5. Του Π.Δ. 397/88 (ΦΕΚ 185/Α/88) «Οργανισμός του Υπουρ¬ 
γείου Εμπορίου» όπως τροποποιήθηκε μεταγενεστέρως. 

6. Την αριθμ. 79850/3036/6.9.88 (ΦΕΚ 692/Β/88) απόφαση 
του Υπουργού Οικονομικών. 

. 7. Την αριθμ. Υ.1140/1051173/1390/0001/90 Κ.Υ.Α. των 
Πρωθυπουργού καί Υπουργού Οικονομικών περί «Ανάθεσης αρμοδιο¬ 
τήτων Υπουργού Οικονομικών στον Υφυπουργό Οικονομικών». 

8. Την απόφαση Π7/1519/3.10.1990 του Υπουργού Εμπορίου 
«Περί συγκροτήσεως Έκτακτης Επιτροπής αξιολόγησης προσφορών 
Διαγωνισμού για την προμήθεια φίλτρων αιμοκάθαρσης και τις με 
αριθμό Π5/1737/21.11.90, Π5/1816/7.12.90 παρατάσεις, απο¬ 
φασίζουμε: . 

Εγκρίνουμε το ανώτατο όριο των συνεδριάσεων εκτός ωραρίου εργα¬ 
σίας των Μελών και Γραμματέα της παραπάνω Έκτακτης Επιτροπής 
σε πέντε (5) συνεδριάσεις από πέντε (5) ώρες για το μήνα Οκτώβριο και 
Νοέμβριο αντιστοίχους και σε δύο (2) συνεδριάσεις από-πέντε (5) ώρες '■ 
για το μήνα Δεκέμβριο τη δε αποζημίωση των μεν μονίμων υπαλλήλων 
- μελών σε εξακόσιες (600) δρ. την ώρα των δε ιδιωτών - μελών σε 
3.000 δρχ. κατά συνεδρίαση σύμφωνα με τα προβλεπόμενα στο άρθρο 
8 του Ν. 1810/88. 

Η απόφαση αυτή να δημοσιευθεϊ στην Εφημερίδα της Κυβερνήσεαυς. 

Αθήνα, 14 Ιανουάριου 1991 

ΟΙ ΥΠΟΥΡΓΟΙ 

ΥΦΥΠ. ΟΙΚΟΝΟΜΙΚΩΝ . ΕΜΠΟΡΙΟΥ 

ΠΑΝ. ΔΕΛΗΜΗΤΣΟΣ ΑΘ. ΞΑΡΧΑΣ 


Αριθ. 1006500/69/0015 ΠΟΛ.1011 (8) 

Τροποποίηση και συμπλήρωση της 1091479/1138/18.12.90 από¬ 
φασης Υπουργού Οικονομικών. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις της παραγράφου 3 του άρθρου 5 του Π.Δ. 99/1977 
«Περί Κώδικος Φορολογικών Στοιχείων» (ΦΕΚ Α' 34), όπως προστέ¬ 
θηκε με την παράγραφο 2 του άρθρου 17 του Ν. 1882/1990 (ΦΕΚ Α’ 
43). 

2. Τις διατάξεις της περίπτωσης ιη’ του άρθρου 49 του Π.Δ. 99/ 
1977 «Περί Κώδικος Φορολογικών Στοιχείων» (ΦΕΚ Α’ 34), όπως 
προστέθηκε με την παράγραφο 6 του άρθρου 17 του Ν. 1882/1990 
(ΦΕΚ Α’ 43). ' 

3. Το γεγονός ότι με τις πιό πάνω διατάξεις της παραγράφου 3 του 
άρθρου 5 του Κ.Φ.Σ. (εδάφιο δεύτερο) απαλλάσσονται από τη σύ¬ 
νταξη απογραφής οι επιχειρήσεις που έχουν ακαθάριστα έσοδα κάτω 
του· ορίου των 50.000.000 δραχμών. 

4. Την απόφασή μας 1091479/1138/0015/18.12.1990 με την 
οποία ορισμένες κατηγορίες επιτηδευματιών απαλλάχθηκαν από την 
κατάρτιση απογραφής των εμπορευσίμων περιουσιακών στοιχείων 
τους, μόνο κατά την 31η Δεκεμβρίου 1990. 

5. Ότι πέραν των επιτηδευματιών της προηγούμενης απόφασης, 
διαπιστώθηκε ότι αντιμετωπίζουν και άλλοι επιτηδευματίες εξίσου σο¬ 
βαρά προβλήματα στη σύνταξη απογραφής, λόγω του αντικειμένου της 
εργασίας τους ή του μεγάλου αριθμού των ειδών που εμπορεύονται, 
αποφασίζουμε: 

Τροποποιούμε και συμπληρώνουμε την απόφασή μας 1091479/ 
1138/0015/18.12.1990, και οι επιτηδευματίες που τηρούν βιβλία 
δεύτερης κατηγορίας του Κ.Φ.Σ. και τα ακαθάριστα έσοδά τους κατά 
τη διαχειριστική περίοδο 1.1.1990 - 31.12.1990 ξεπέρασαν το ποσό 
των 50.000.000 δραχμών, έχουν δε ως κύριο αντικείμενο εργασιών 
τους μία από τις πιό κάτω δραστηριότητες, απαλλάσσονται από την 
υποχρέωση τήρησης βιβλίου απογραφών και την κατάρτιση απογραφής 
των εμπορευσίμων· περιουσιακών, στοιχείων τους μόνο κατά την 31η 
Δεκεμβρίου 1990: 1) Εμπορία ειδών βιβλιοπωλείου, 2) Εμπορία ειδών 
χαρτοπωλείου (φάκελοι, γραφική ύλη κ.λπ.), ειδών σχεδιάαεως και συ¬ 
ναφών οργάνων, 3) Επιχειρήσεις εκδόσεως βιβλίων γενικά, 4) ο επιτη- 
δευματίας που ενεργεί επεξεργασία για λογαριασμό τρίτων (φασόν), 5) ο 
επιτηδευματίας που πωλεί αγαθά για λογαριασμό τρίτων και 6) ο επι- 
τηδευματίας που πωλεί ηλεκτρονικά ανταλλακτικά και εξαρτήματα. 

Η απόφαση αυτή να δημοσιευθεϊ στην Εφημερίδα της Κυβερνήσεως. 

Αθήνα, 18 Ιανουάριου 1991 
Ο ΥΠΟΥΡΓΟΣ 

ΙΩΑΝΝΗΣ ΠΑΛΑΙΟΚΡΑΣΣΑΣ 
-♦- 

Αριθ. 1092052/1645/Α0012 ΠΟΑ. 126 7 (9) 

Καθορισμός μοναδικού συντελεστή καθαρού εισοδήματος των πτηνο- 
τροφικών επιχειρήσεων. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του άρθρου 39 του Ν.Δ. 3323/1955. 

- 2. Τα σχετικά αιτήματα που έχουν υποβληθεί από διάφορες επαγ¬ 
γελματικές οργανώσεις. 

3. Την από 16.10.1990 έκθεση της Επιτροπής που σύστάθηκε με 
την 1044821/1065/Α006 από 19 Ιουνίου 1990 απόφασή μας για 
επανεξέταση του μοναδικού συντελεστή καθαρού κέρδους των πτηνο- 
τροφικών επιχειρήσεων, αποφασίζουμε: 

1. Ορίζουμε σε ποσοστό έξι τα εκατό (6%) το μοναδικό συντελεστή 
καθαρού εισοδήματος ο οποίος εφαρμόζεται στα ακαθάριστα έσοδα των 
πτηνοτροφικών επιχειρήσεων. 

2. Ο συντελεστής αυτός ισχύει από το οικονομικό έτος 1991 για τα 
εισοδήματα από πτηνοτροφικές επιχειρήσεις που αποκτήθηκαν κατά τη 
διάρκεια του ημερολογιακού έτους 1990. 

Η απόφαση αυτή να δημοσιευθεί στην Εφημερίδα της Κυβερνήσεως. ■ 

Αθήνα, 18 Δεκεμβρίου 1990 

Ο ΥΠΟΥΡΓΟΣ 

ΙΩΑΝΝΗΣ ΠΑΛΑΙΟΚΡΑΣΣΑΣ 
-♦- 

Αριθ. 52490 π.ε. (10) 

Μετεγκατάσταση αντιπαγετικών ανεμιστήρων. 

Ο ΥΠΟΥΡΓΟΣ ΓΕΩΡΓΙΑΣ 

• 

Έχοντας υπόψη: 

1. Τις διατάξεις του Ν. 1554/1985 «Ενεργητική προστασία του φυ¬ 
τικού κεφαλαίου, της φυτικής παραγωγής και άλλες διατάξεις». 

2. Τις διατάξεις των άρθρων 3 παρ. 3 περ. γ και 17 παρ. 3 του Ν. 

1790/1988 «Οργάνωση και λειτουργία Οργανισμού Ελληνικών Γε¬ 
ωργικών Ασφαλίσεων και άλλες διατάξεις». ■» 

3. Την αριθ. 51/11.12.90 απόφαση του Διοικητικού Συμβουλίου 
του Οργανισμού Ελληνικών Γεωργικών Ασφαλίσεων (ΕΛ.Γ.Α.), για τη 
μετεγκατάσταση 65 αντιπαγετικών ανεμιστήρων κλπ., αποφασί¬ 
ζουμε: 

Εγκρίνουμε την αριθ. 51/11.12.90 απόφαση του Διοικητικού Συμ¬ 
βουλίου του Οργανισμού Ελληνικών Γεωργικών Ασφαλίσεων 
(ΕΛ.Γ.Α.) που αφορά: 

Τ. Τη μετεγκατάσταση των εξήντα πέντε (65) αντιπαγετικών ανεμι¬ 
στήρων από τις περιοχές τών συνεταιρισμών Κομποτίου (Ν. Άρτας) και 
Τέμενης (Ν. Αχαΐας), που δεν αποδέχονται τη μεταβίβασή τους ή τη 
λειτουργία τους, σε περιοχές άλλων συνεταιρισμών οι οποίοι έχουν εκ¬ 
δηλώσει ενδιαφέρον εγκατάστασης αντιπαγετικών ανεμιστήρων από 
τον ΕΛ.Γ.Α. και αποδέχονται τις προϋποθέσεις του σχετικού Νόμου. 

2. Τη δαπάνη ύψους πενήντα εκατομμυρίων (50.000.000) δραχ¬ 
μών για τη μετεγκατάσταση των εξήντα πέντε (65) αντιπαγετικών ανε¬ 
μιστήρων του ΕΛ.Γ.Α. 

3. Τη διενέργεια τακτικού δημόσιου μειοδοτικού διαγωνισμού για 
την ανάθεση του έργου μετεγκατάστασης των 65 αντιπαγετικών ανεμι¬ 
στήρων του ΕΛ.Γ.Α., σύμφωνα με τις διατάξεις του Ν. 1797/88 «Προ¬ 
μήθειες του Δημόσιου Τομέα και ρυθμίσεις συναφών θεμάτων» και του 
Π.Δ. 173/90 «Κανονισμός Προμηθειών Δημοσίου (Κ.Π.Δ.)». 

4. Τη δυνατότητα σταδιακής μετεγκατάστασης των πιό πάνω αντι- 
παγετικών ανεμιστήρων, του συνόλου ή μέρους των συγκροτημάτων 
κατά περιοχή ή περιοχές εφόσον αυτό επιβάλλουν ειδικοί λόγοι, ή ειδι¬ 
κές συνθήκες. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 15 Ιανουάριου 1991 

ΟΥΠΟΥΡΓΟΣ 

ΜΙΧ. ΠΑΠΑΚΩΝΣΤΑΝΤΙΝΟΥ 
-♦- 

Αριθ. 40327 (11) 

Καθορισμός προσόντων για τους απολυόμενους από τις προβληματικές 

επιχειρήσεις, που θα παρακολουθήσουν προγράμματα επανακατάρ- 

τισης. 

Ο ΥΠΟΥΡΓΟΣ ΕΡΓΑΣΙΑΣ 

Έχοντας υπόψη: 

α) Τις διατάξεις του άρθρου 1 και 11 παρ. 1 του Ν.Δ. 212/69 «περί 
Οργανώσεως και διοικήσεως του Οργανισμού Απασχολήσεως Εργατι¬ 
κού Δυναμικού». 

β) Τις διατάξεις του άρθρου 3 του Ν.Δ. 1104/72 «Περί θεμάτων τι- 
νών ασφαλίσεως και εκπαιδεύσεως των επαγγελματικώς κάταρτιζομέ- 
νων». 

γ) Τις διατάξεις του Ν. 709/77 «Περί καθιερώσεως κινήτρων επαγ¬ 
γελματικής καταρτίσεως εργατικού δυναμικού και ρυθμίσεως συναφών 
θεμάτων». 

δ) Τις διατάξεις του άρθρου 33 παρ. 1 εδάφ. β του αναπτυξιακού Ν. 
1892/90 «Για τον εκσυγχρονισμό και την ανάπτυξη και άλλες διατά¬ 
ξεις». 

ε) Την απόφαση αριθμ. 40403/26.8.82 «Περί ανακαθορισμού κα- 
τωτάτου ορίου ηλικίας των παρακολουθούντων προγράμματα Ταχύρ¬ 
ρυθμης Επαγγελματικής· Κατάρτισης Ενηλίκών». 

στ) Την σχετική πρόταση του Δ.Σ. του ΟΑΕΔ (απόφαση Δ.Σ. αριθμ. 


3151/47/4.12.90, έγγραφο 117203/11.12.90), αποφασίζουμε: 

Συμπληρώνουμε την απόφασή μας 40403/26.8.82 «Περί ανακαθο¬ 
ρισμού κατωτάτου ορίου ηλικίας των παρακολουθούντων προγράμμτα 
Ταχύρρυθμης Επαγγελματικής Κατάρτισης ενηλίκων» και ορίζουμε 
ότι, οι απολυόμενοι από τις προβληματικές επιχειρήσεις, θα δύνανται να 
παρακολουθήσουν προγράμματα επανακατάρτισης, ανεξάρτητα από 
ηλικία και γραμματικές γνώσεις. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 9 Ιανουάριου 1991 

Ο ΥΠΟΥΡΓΟΣ 

ΑΡ. ΚΑΛΑΝΤΖΑΚΟΣ 
-♦- 

Αριθ. 10387 (12) 

Κήρυξη υποχρεωτικής της από .18.10.90 ΣΣΕ των Λογιστών και Βοη¬ 
θών Λογιστών όλης της χώρας. 

Ο ΥΠΟΥΡΓΟΣ ΕΡΓΑΣΙΑΣ 

. Έχοντας υπόψη: 

1. Τις διατάξεις της παρ. 2 του άρθρου 11 του Ν. 1876/90. 

2. Την γνώμη που εξέφρασε το Ανώτατο Συμβούλιο Εργασίας κατά 
τη συνεδρίαση αυτού της 10 Ιανουάριου 1991. 

3. Τα στοιχεία του φακέλλου από τα οποία προκύπτει ότι συντρέχουν 
οι αριθμητικές προϋποθέσεις για την κήρυξη υποχρεωτικής της πιό 
πάνω ΣΣΕ, δηλαδή ότι οι δεσμευόμενοι εργοδότες απασχολούν το 51% 
των εργαζομένων του επαγγέλματος, αποφασίζουμε: 

1. Κηρύσσουμε υποχρεωτική την από 18.10.90 ΣΣΕ των Λογιστών 
και Βοηθών Λογιστών όλης της χώρας για όλους τους εργοδότες και 
εργαζομένους του επαγγέλματος, που αφορά αυτή. 

2. Η ισχύς της απόφασης αυτής αρχίζει από τις 14 Δεκεμβρίου 
1990. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 17 Ιανουάριου 1991 

Ο ΥΠΟΥΡΓΟΣ 

ΑΡ. ΚΑΛΑΝΤΖΑΚΟΣ 
- Γ-Φ- 

Αριθ. 40341 " (13) 

Τροποποίηση του Κανονισμού λειτουργίας των Εκπαιδευτικών Μονά¬ 
δων Ταχύρρυθμης Επαγγελματικής Κατάρτισης. 

Η ΕΙΔ. ΓΡΑΜΜΑΤΕΑΣ ΤΟΤ ΤΠ. ΕΡΓΑΣΙΑΣ 
Έχοντας υπόψη: 

α) Τις διατάξεις του Ν.Δ. 212/69 «Περί Οργανώσεως και διοική- 
σεως του Οργανισμού Απασχολήσεως Εργατικού Δυναμικού». 

β) Τις διατάξεις του άρθρου 15 παρ. 2 του Ν. 709/77 «Περί καθιε- 
ρώσεως κινήτρων επαγγελματικής Κατάρτισης Εργατικού δυναμικού 
και ρυθμίσεως συναφών θεμάτων». 

γ) Την απόφασή μας αριθ. ΠΕ 40325/14.1.85 «Περί εγκρίσεως 
Κανονισμού Λειτουργίας Εκπαιδευτικών Μονάδων Ταχύρρυθμης 
Επαγγελματικής Κατάρτισης του ΟΑΕΔ». 

δ) Την απόφαση του Δ.Σ. του ΟΑΕΔ 3203/48/11.12.90 (έγγραφο 
117627/21.12.90). 

ε) Την αριθ. 100919/90 αποφ. ΐπ. Εργασίας «Μεταβίβαση αρμο¬ 
διοτήτων του ΐπ. Εργασίας στον Γεν. Γραμματέα, Ειδ. Γραμματέα, 
Προϊσταμένους Δ/νσεων, Υπηρεσιών και Τμημάτων», αποφασί¬ 
ζουμε: 

Εγκρίνουμε την τροποποίηση των άρθρων 6, 7 και 19 του Κανονι¬ 
σμού ΛειτουργίαςΈκπαιδευτικών Μονάδων Ταχύρρυθμης Επαγγελμα¬ 
τικής Κατάρτισης, που έχει εγκριθεί με την απόφασή μας ΠΕ 40325/ 
14.1.85, ειδικά για τα τμήματα επανακατάρτισης των απολυόμενων 
από τις προβληματικές επιχειρήσεις ως εξής: 

Άρθρο 6 

Διάρκεια εκπαίδευσης 

Η διάρκεια της εκαπδιευτικής ώρας ορίζεται σε 35 λεπτά και θα 
υπάρχουν δύο δεκαπεντάλεπτα διαλείμματα ανά δύο ώρες εκπαίδευ¬ 
σης· 

Άρθρο 7 παρ. 2 
Απουσίες εκπαιδευομένων 

Οι απουσίες μπορούν να φθάσουν μέχρι το 20% του συνόλου των 
ημερών εκπ/σης, ανεξάρτητα αν είναι δικαιολογημένες ή όχι. Σε περί¬ 
πτωση που κάποιος από τους επανακαταρτιζόμενους ξεπεράσει το όριο 
των απουσιών αυτών, δεν θα του χορηγείται πτυχίο, αλλά απλή βεβαί¬ 
ωση ότι παρακολούθησε την εκπαίδευση. 

Άρθρο 19 παρ. 2 
Επιδόματα εκπαιδευομένων 

Το ποσοστό 10% του επιδόματος, να μην παρακρατείται, για τους 
απολυόμενους από τις προβληματικές επιχειρήσεις. 

Η απόφαση αυτή να δημοσιευθεί στην Εφημερίδα της Κυβερνήσεως. 


Αθήνα, 11 Ιανουάριου 1991. 

Η Ειδική Γραμματέας Απασχόλησης 
ΕΥΘ. ΙΩΑΝΝΙΔΟΥ 

-♦-— 

Αριθ. 1771/185 ' (14) 

Συμπλήρωση της 86653/6673/3.1.1991 απόφασης, «Διαδικασία 

απόσυρσης και καταστροφής μεταχειρισμένων επιβατικών και φορ¬ 
τηγών αυτοκινήτων ιδιωτικής χρήσης μέχρι 2,5 Ιη» (Β2/ 
3.1.1991). 

ΟΙ ΥΠΟΥΡΓΟΙ 
ΟΙΚΟΝΟΜΙΚΩΝ, 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ, ΚΑΙ ΔΗΜΟΣΙΩΝ ΕΡΓΩΝ 
ΚΑΙ ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

Έχοντας υπόψη: 

1) Τις διατάξεις του Νόμου 1558/85 «Κυβέρνηση και Κυβερνητικά 
Όργανα» (ΦΕΚ 137Α). 

2) Τις διατάξεις του άρθρου 37 του νόμου 1882/1990 «Μέτρα για 
την περιστολή της φοροδιαφυγής, διαρρυθμίσεις στην άμεση και έμμεση 
φορολογία και άλλες διατάξεις» (ΦΕΚ 43/Α/23.3.90). 

3) Τις διατάξεις του σχεδίου νόμου «Διαρρυθμίσεις στον ενιαίο ειδικό 
φόρο κατανάλωσης πετρελαιοειδών προϊόντων» και ειδικότερα τις δια¬ 
τάξεις που αναφέρονται στα κίνητρα για την απόσυρση επιβατικών και 
φορτηγών αυτοκινήτων συμβατικής τεχνολογίας ιδιωτικής χρήσης. 

4) Την ανάγκη λήψης κατάλληλων μέτρων για την καταπολέμηση 
της ατμοσφαιρικής ρύπανσης και στο πλαίσιο αυτό, την ανάγκη μείω¬ 
σης του αριθμού των αυτοκινήτων παλαιάς (συμβατικής) τεχνολογίας 
και αντικατάστασής τους με αυτοκίνητα νέας (αντιρρυπαντικής) τεχνο¬ 
λογίας, αποφασίζουμε: 

Άρθρο 1 

Στο τέταρτο εδάφιο της παραγράφου 1 του άρθρου 1, της με αριθμό 
86653/6673/3.1.1991 απόφασης «Διαδικασία απόσυρσης και κατα¬ 
στροφής μεταχειρισμένων επιβατικών και φορτηγών αυτοκινήτων ιδιω¬ 
τικής χρήσης μέχρι 2,5 Ιη» (Β2/3.1.1991), μετά τις λέξεις «η άδεια 
κυκλοφορίας», προστίθενται τα εξής: 

«ή το τμήμα εκείνο της άδειας κυκλοφορίας (φύλλο 2), μαζί με το 
δελτίο μεταβίβασης, θεωρημένο από την αρμόδια Δ.Ο.Υ., με το οποίο 
παρέχεται το δικαίωμα κυκλοφορίας μέχρι της έκδοσης της οριστικής 
άδειας στο όνομα του νέου κυρίου». 

Άρθρο 2 

Η ισχύς της απόφασης αυτής αρχίζει, από τη δημοσίευσή της στην 
εφημερίδα της Κυβερνήσεως. 

Η παρούσα να δημοσιευθεί στην Εφημερίδα της Κυβερνήσεως. 

Αθήνα, 18 Ιανουάριου 1991 

ΟΙ ΥΠΟΥΡΓΟΙ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ 
ΟΙΚΟΝΟΜΙΚΩΝ ΚΑΙ ΔΗΜΟΣΙΩΝ ΕΡΓΩΝ 

I. ΠΑΛΑΙΟΚΡΑΣΣΑΣ ΣΤΕΦ. ΜΑΝΟΣ 

ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

Ν. ΓΚΕΛΕΣΤΑΘΗΣ 


Αριθ. Φ6.10501/1070 , (15) 

Άδεια λειτουργίας (ανανέωση) εργοστασίου παραγωγής φαρμακευτι¬ 
κών προϊόντων της ΡΑΝνίΕΑΗΜ - Παναγ. Αθ. Παπαβααιλέίου στο 

Δήμο Νέων Λιοσίων του Νομού Αττικής. 

ΟΙ ΥΠΟΥΡΓΟΙ 

ΑΝΑΠΛ. ΥΓΕΙΑΣ, ΠΡΟΝΟΙΑΣ ΚΑΙ ΚΟΙΝ. ΑΣΦΑΛΙΣΕΩΝ ΚΑΙ 
ΒΙΟΜΗΧΑΝΙΑΣ, ΕΝΕΡΓΕΙΑΣ ΚΑΙ ΤΕΧΝΟΛΟΓΙΑΣ 

Έχοντας υπόψη: 

1. Τις διατάξεις των Νόμων ΔΚΣΤ/1912, 6422/1934, 3214/ 
1955 και 4481/1965, του Ν.Δ. 1150/1949, του Α.Ν. 207/1967, 
του από 15.10.1922 Β. Δ/τος, του από 16.3.50 Β.Δ. όπως τροποποι¬ 
ήθηκε και συμπληρώθηκε με το από 24.11.53 όμόιο του Ν.Δ. 96/ 
2.8.1973 καθώς και του Π.Δ. 396/89 (ΦΕΚ 172/Α/16.6.89 για 
τον Οργανισμό της Γενικής Γραμματείας Βιομηχανίας. 

2. Το Π.Δ. 180/90 (ΦΕΚ 64 Α/11.4.90) «περί διορισμού Υπουρ¬ 
γών - Αν. Υπουργών και Υφυπουργών». 

3. Την Υ. 1074/14.5.90 απόφαση του Πρωθυπουργού και Υπουρ¬ 
γού ΒΕΤ για ανάθεση αρμοδιοτήτων στον Υφυπουργό Βασ. Μαντζώρη 
(ΦΕΚ 325Β/15.5.90). 

4. Τις κοινές αποφάσεις των Υπουργών Βιομηχανίας και Ενέργειας 
και Κοινωνικών Υπηρεσιών με αριθμό 36269/1179/15.1.74 και με 
αριθμό Α6/829/78. 

5. Την απόφασή μας με αριθμό Ι-1η/Φ6.Π.22/Β.4151/24.8.84 
με την οποία χορηγήθηκε άδεια λειτουργίας στο ανωτέρω εργοστάσιο, 
διάρκειας μέχρι (5) ετών για μηχ/τα ισχύος 9,47 ΗΡ και 15,5ΚΨ 
αξίας 3.380.000 δρχ. 

6. Αίτηση της ΡΑΝνίΕΑΚΜ - Παν. Αθ. Παπαβασιλείου.για τη χο¬ 
ρήγηση αδείας λειτουργίας του εργοστασίου της παραγωγής φαρμακευ¬ 
τικών προϊόντων που βρίσκεται στα Ν. Λιόσια του Ν. Αττικής. 

7. Τα σχεδιαγράμματα που έχουν θεωρηθεί με την αρ. 31860/78 
απόφαση καθώς και τα λοιπά δικαιολογητικά στοιχεία. 

8. Την από 31.5.90 Εισήγηση της Υπηρεσίας μας και τη γνωμά¬ 
τευση του Ε.Ο.Φ. με αριθμό 0-980/23η/31.10.90, την αρ. Υ 1059/ 
1990 απόφαση του Πρωθυπουργού για την ανάθεση 1 αρμοδιοτήτων 
στον Αναπληρωτή Υπουργό Υγείας, Πρόνοιας και Κοιν. Ασφαλίσεων, 
αποφασίζουμε: 

1. Χορηγούμε ΑΔΕΙΑ ΛΕΙΤΟΥΡΓΙΑΣ (ανανέωση) διάρκειας τριών 
(3) ετών στο εργοστάσιο παραγωγής φαρμακευτικών προϊόντων της 
ΡΑΝνίΕΑΚΜ - Παν. Αθ. Παπαβασιλείου όπως αυτό εικονίζεται στα 
σχεδιαγράμματα που έχουν θεωρηθεί και που έχει τα ακόλουθα ειδικώ- 
τερα στοιχεία: 


οι. ΘΕΣΗ 

β. ΚΑΤΟΧΟΣ 
γ. ΕΙΔΟΣ ΕΓΚ/ΣΗΣ 

8. ΙΣΧΥΣ: Κινητήρια: 


: Νομός Αττικής Δήμος Νίων Λιοσίων Τέρμα 
Αγίου Νικολάου 

: ΡΑΝνίΕΑΚΜ - Παναγ. Αθ. Παπαβασιλείου 
: Εργοστάσιο παραγωγής Φαρμακευτικών 
προϊόντων 

: Προηγούμενη 9,47 ΗΡ 

Νέα - ΗΡ 


Σύνολο 

Θερμική: Προηγουμένη 

Νέα 


Σύνολο 

ε. ΑΤΜΟΛΕΒΗΤΕΣ Κατηγορία 

Προηγούμενοι 
Νέοι 
Σύνολο 

στ. ΑΞΙΑ ΜΗΧΑΝΟΛΟΓΙΚΟΥ ΕΞΟΠΛΙΣΜΟΥ ΣΕ 
ΔΡΑΧΜΕΣ: 

Προηγούμενη 

Νέα 


9,47 

15,5 ΚΨ 

- κν 


15,5 

ΠΥΔ Π.Π. 


3.380.000 


Σύνολο ' 3.380.000 

2. Η παρούσα άδεια χορηγείται με την επιφύλαξη της τηρήσεως των 
διατάξεων του από 15.10.1922 Β.Δ/τος «περί χορηγήσεως αδειών 
ιδρύσεως και λειτουργίας πάσης μηχανολογικής εγκαταστάσεως» και 
με τους εξής όρους: 

α. Να υπάρχουν και να διατηρούνται σε καλή κατάσταση τα ανα¬ 
γκαία μέτρα ασφαλείας για τη ζωή και την υγεία των εργαζομένων 
(π.χ. τοποθέτηση προστατευτικών περιφραγμάτων στα μέρη των μηχα¬ 
νημάτων που κινούνται επικίνδυνα, εξασφάλιση επαρκούς φωτισμού και 
αερισμού στο χώρο εργασίας, πρόχειρο φαρμακείο, τοποθέτηση προστα- 

τευτικών κιγκλιδωμάτων προς αποφυγήν πτώσεως ατόμων, κ.λπ.). 

β. Να τηρούνται τα μέτρα πυρασφάλειας που προβλέπονται από τον 
Ειδικό Κανονισμό Πυρασφαλείας με αριθμό 8878/90 της Πυροσβεστι¬ 
κής Υπηρεσίας Αθηνών. 

γ. Να πραγματοποιείται· η παραγωγή κάθε φαρμακευτικού προϊό¬ 
ντος μετά από προηγούμενο έλεγχο του ΕΟΦ προς διαπίστωση ότι το 
ανωτέρω εργοστάσιο διαθέτει την απαιτούμενη πληρότητα και επάρκεια 
εγκαταστάσεων, εξοπλισμού και ειδικού προσωπικού για την άρτια πα¬ 
ραγωγή του προϊόντος. 

δ. Να τηρούνται επακριβώς οι υγειονομικοί και λοιποί Κανονισμοί 
που ισχύουν για τέτοιας φύσεως εγκαταστάσεις. 

ε. Να τηρείται το άρθρο 305 του Κανονισμού Εσωτερικών Ηλεκτρι¬ 
κών Εγκαταστάσεων. 

στ. Να τηρείται Βιβλίο συντηρήσεως μηχανολογικών εγκαταστά¬ 
σεων, θεωρημένο από τον Ειρηνοδίκη της περιοχής που βρίσκεται το ερ-. 
γοστάσιο, σύμφωνα με το άρθρο 12 του από 16/17.3.1950 Β. Δ/τος. 

ζ. Να τηρούνται οι διατάξεις του Π.Δ. 1180/81 (ΦΕΚ 293Α/ 
6.10.81) για την προσταίσία του περιβάλλοντος. 

Η απόφαση αυτή να δημοσιευθεί στην Εφημερίδα της Κυβερνήσεως 
σύμφωνα με το άρθρ. 7 του Ν.Δ. 96/73 (ΦΕΚ 172Α/8.8.73). 

3. Η Υπηρεσία μας επιφυλάσσει το δικαίωμα να επιβάλλει την εκτέ¬ 
λεση μεταρρυθμίσεων και περιορισμών στην ανωτέρω εγκατάσταση σε 
κάθε περίπτωση που θα διαπιστωθεί ότι είναι αναγκαίο για να εκπλη¬ 


ρωθούν οι επιδιωκόμενοι σκοποί που προβλέπονται από το άρθρο 2 του 
από 15.10.1922 Β.Δ/τος. 

4. Για την απαιτούμενη σύμφωνα με τις διατάξεις των σχετικών από 
16.3.50 και 24.11.53 Β. Δ/των, καθώς και του 902/75 Π.Δ/τος 
υπεύθυνη επίβλεψη της λειτουργίας της ανωτέρω εγκαταστάσεως, πρέ¬ 
πει να χρησιμοποιηθεί πρόσωπο που να έχει τα προβλεπόμενα από τις 
διατάξεις αυτές προσόντα. 

5. Η παρούσα άδεια μεταβιβάζεται μόνο μετά από έγκριση των 
Υπουργείων Εθνικής Οικονομίας και Υγείας και Πρόνοιας. Χωρίς αυτή 
την έγκριση, η επιχείρηση δεν μπορεί να λειτουργήσει στο όνομα Φυσι¬ 
κού ή Νομικού Προσώπου άλλου εκτός του ανωτέρω αναφερομένου. 

6. Η παρούσα άδεια δεν απαλλάσσει την ενδιαφερόμενη εταιρεία από 
την υποχρέωση να εφοδιασθεί με άλλη άδεια αν από άλλες διατάξεις 
προκύπτει αντίστοιχη υποχρέωση. 

Η παρούσα - να δημοσιευθεί στην Εφημερίδα της Κυβερνήσεως. 

Αθήνα, 15 Ιανουάριου 1991 

ΟΙ ΥΠΟΥΡΓΟΙ 

ΑΝΑΠΛ. ΥΓΕΙΑΣ, ΠΡΟΝΟΙΑΣ ΚΑΙ ΥΦΥΠ. ΒΙΟΜΗΧΑΝΙΑΣ, ΕΝΕΡΓΕΙΑΣ' 

ΚΟΙΝΩΝΙΚΟΝ ΑΣΦΑΛΙΣΕΩΝ ΚΑΙ ΤΕΧΝΟΛΟΓΙΑΣ 

Γ. ΣΟΥΡΛΑΣ ΒΑΣ. ΜΑΝΤΖΩΡΗΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




